钦定古今图书集成/明伦汇编/闺媛典/第355卷 > 《小梅花》前人
## 钦定古今图书集成/明伦汇编/闺媛典/第355卷 > 《小梅花》前人

花如颊，眉如叶，小时笑弄阶前月。最盈盈。最惺惺。闲
愁未识，无计定深情。十年空省春风面。花落花开不
相见。要相逢。得相逢，须信灵犀中，自有心通。同杯
杓，同斟酌，千愁一醉都忘却。花阴边。柳阴边。几回拟
待偷怜。不成怜。伤春玉瘦慵梳掠。抛掷琵琶闲处著。
莫猜疑。莫嫌迟。鸳鸯翡翠，总是一双飞。